Chevron Corporation
Store norske leksikon,Teknologi og industri,Petroleum,Petroleumsutvinning,Petroleumsselskaper
Chevron Corporation er et amerikansk oljeselskap, dannet som ChevronTexaco i 2001 ved sammenslutning av Chevron (grunnlagt 1879) og Texaco (grunnlagt 1902). I 2005 foretok selskapet navneskifte til Chevron Corporation.
Virksomhet Selskapet utvinner, raffinerer og markedsfører petroleum og petroleumsprodukter over hele verden under merkene Chevron, Texaco og Caltex. I 2022 kjøpte selskapet Renewable Energy Group for å produsere fornybar energi.Hovedkontoret ligger i San Francisco. I 2018 var omsetningen 160 milliarder amerikanske dollar, og antall ansatte om lag 52 000. Historikk Chevron ble grunnlagt i 1879 som Pacific Coast Oil og inngikk i 1900–1911 i John D. Rockefellers Standard Oil. Etter at Standard Oil-trusten ble oppløst i 1911, het selskapet Standard Oil Company (California), kalt Socal. Det brukte Chevron som varemerke. I 1930-årene dannet selskapet, sammen med Texaco, markedsføringsselskapet Caltex. 1984 ble Gulf Oil Corporation overtatt, samme år skiftet selskapet navn til Chevron Corporation. Virksomhet i Norge I Norge startet Texaco i 1930 med salg av smøremidler, senere også rederivirksomhet og markedsføring av oljeprodukter. I perioden 1947–1967 markedsførte Texaco sine produkter under navnet Caltex. I perioden 1995–2006 eide Norsk Hydro og Texaco (senere ChevronTexaco) bensinstasjonkjeden Hydro Texaco.Chevron og Texaco har også deltatt i oljeutvinning på norsk sokkel. Navn Chevron betegner en vinkelformet ermedistinksjon, som også utgjør firmamerket. Les mer i Store norske leksikon oljeselskaper petroleum Eksterne lenker Chevrons hjemmeside